काला पानी की भयावह यातना दर्शाते हुए वीर सावरकर को किया नमन
सोनीपत | देशकी आजादी की राह में स्वतंत्रता सेनानियों ने अनगिनत पीड़ाओं को झेला है, जिसमें काला पानी सर्वाधिक भयावह यातनाओं में शुमार है। काला पानी की यातनाओं को सहते हुए देश को स्वतंत्र कराने की राह में स्वतंत्रता सेनानी वीर सावरकर का बलिदान और संघर्ष अविस्मरणीय रहा है। वीर सावरकर के शहीदी संघर्ष को जीवीएम गर्ल्स कालेज में मुकेश शर्मा साथी कलाकारों ने जीवंत रूप में उकेरा।
हरियाणा कला परिषद के संयोजन में जीवीएम में जारी सात दिवसीय नाट्य एवं कला उत्सव के अंतर्गत शनिवार की रात्रि चंडीगढ़ से आये कलाकार मुकेश शर्मा उनकी टीम ने लाइट एंड साउंड शो की प्रस्तुति से स्वतंत्रता सेनानी वीर सावरकर के शहीदी संघर्ष का मंचन किया। इसका शुभारंभ महिला एवं बाल विकास तथा शहरी स्थानीय निकाय मंत्री कविता जैन ने किया। देशभक्ति के जज्बे को प्रसारित करने वाली लघु नाटिका में कलाकारों ने वीर सावरकर की लंदन यात्रा से लेकर संपूर्ण शहीदी संघर्ष को प्रभावशाली ढंग से प्रस्तुत किया। इस मौके पर संस्था के प्रधान डा. ओपी परूथी प्राचार्य डा. ज्योति जुनेजा, हरियाणा कला परिषद के उपाध्यक्ष सुदेश शर्मा, राजेश रेलन, मदनलाल कुमार आदि उपस्थित थे।
hin_Deva hin_Deva hin_Deva